Diari Oficial de la Generalitat Valenciana


Sumari del DOGV 9548, del 07-03-2023 (2023/2408)

RESOLUCIÓ d'1 de març de 2023, de la Direcció General d'Obres Públiques, Transport i Mobilitat Sostenible, per la qual s'estableix el procediment per al pagament de la compensació pels menors ingressos per la reducció temporal de tarifes establides i pels costos d'implementació de la mesura, a l'empara del Decret llei 9/2022, en relació amb el Reial Decret llei 11/2022.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9548

Data del DOGV
:   07-03-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/2408


Data del document
:   01-03-2023

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * preu del transport
    * llista de preus

RESOLUCIÓ d'1 de març de 2023, de la Direcció General d'Obres Públiques, Transport i Mobilitat Sostenible, per la qual s'estableix el procediment per al pagament de la compensació pels menors ingressos per la reducció temporal de tarifes establides i pels costos d'implementació de la mesura, a l'empara del Decret llei 9/2022, en relació amb el Reial Decret llei 11/2022. [2023/2408]  
  
  
L'Estatut d'Autonomia de la Comunitat Valenciana, aprovat per la Llei orgànica 5/1982, d'1 de juliol, (modificada per la LO 1/2006, de 10 d'abril) atribueix a la Generalitat, en el seu article 49.1.15a, la competència exclusiva en matèria de transport terrestre dins de la Comunitat Valenciana.  
El Reial Decret llei 11/2022, de 25 de juny, pel qual s'adopten i es prorroguen determinades mesures per a respondre a les conseqüències econòmiques i socials de la guerra a Ucraïna, per a fer front a situacions de vulnerabilitat social i econòmica, i per a la recuperació econòmica i social de l'illa de la Palma, dedica la secció primera del capítol II a mesures en matèria de transport, on contempla l'atorgament de determinades ajudes a les comunitats autònomes que implanten una reducció del preu dels abonaments transport i títols multiviatge dels serveis de transport terrestre de la seua competència, en un percentatge no inferior a un 30 % i sol·liciten aquesta ajuda.  
El Decret llei 9/2022, de 5 d'agost, del Consell, pel qual s'estableixen obligacions als operadors de transport públic col·lectiu terrestre per a la reducció del preu dels abonaments de transport i títols multiviatge, exclòs el bitllet d'anada i tornada, dels serveis de transport terrestre competència de la Generalitat, contempla en el seu article 6 que durant el primer quadrimestre de 2023 cada concessionari presentarà un certificat de la reducció d'ingressos per l'aplicació d'aquests descomptes i que, amb aquesta finalitat, la direcció general competent en matèria de transports posarà a la disposició dels concessionaris els models que contindran les dades que sostenen el certificat de la reducció d'ingressos.  
  
Per a l'aplicació en els títols integrats de la Generalitat es va dictar la Resolució de 4 d'agost de 2022, de la Conselleria de Política Territorial, Obres Públiques i Mobilitat, relativa a la reducció temporal de tarifes dels títols integrats de transport del sistema TAM d'Alacant i el transport metropolità de Castelló, així com dels títols de transport propis de la xarxa del TRAM d'Alacant, a l'empara del que es preveu en el Reial Decret llei 11/2022.  
D'altra banda, de conformitat amb el que es disposa en l'article 89.6 del Reglament de la Llei d'ordenació dels transports terrestres, aprovat pel Reial decret 1211/1990, de 28 de setembre, les empreses concessionàries dels serveis públics de transport regular de viatgers per carretera d'ús general competència de la Generalitat, hauran de proporcionar totes les dades relatives a l'explotació del servei que els siguen requerides per la direcció competent en matèria de transport, conforme a les especificacions i format que aquesta els sol·licite.  
Per això, en virtut del que es disposa en l'article 70 de la Llei 5/1983, de 30 de desembre, del Consell, en relació amb l'article 6 del Decret llei 9/2022, de 5 d'agost, i l'article 89.6 de Reial decret 1211/1990, de 28 de setembre, resolc:  
  
Primer. Certificat de la reducció d'ingressos que els concessionaris han de presentar davant la Direcció General d'Obres Públiques, Transport i Mobilitat Sostenible.  
1. A fi de determinar i ordenar l'abonament de les compensacions per la reducció temporal efectiva de les tarifes establides en compliment del que es disposa en el Decret llei 9/2022, de 5 d'agost, de conformitat amb el seu article 6, cada concessionari de transport regular de viatgers per carretera d'ús general de competència de la Generalitat, sense perjudici de la situació administrativa en la qual es trobe la concessió, haurà de presentar un certificat de la reducció d'ingressos referit a cada concessió, d'acord amb els models establits a aquest efecte per la Direcció General d'Obres Públiques, Transport i Mobilitat Sostenible. En el certificat es diferenciaran les quanties corresponents a cada tipus de títol afectat per la mesura i es desagregarà la informació per a cadascun dels mesos naturals en els quals s'ha aplicat la reducció de preus.  
  
El certificat es referirà, segons siga procedent, a títols propis de l'operador o a títols integrats de la Generalitat contemplats en l'Ordre 4/2022, de 13 de juny, de la Conselleria de Política Territorial, Obres Públiques i Mobilitat, per la qual s'aproven les tarifes i condicions d'utilització dels títols de transport de la Generalitat del sistema TAM a Alacant i del transport metropolità de la Plana a Castelló, així com dels títols de transport propis de la xarxa del TRAM d'Alacant.  
  
L'import de la reducció dels ingressos no inclourà l'impost del valor afegit (IVA), per tractar-se d'una operació no subjecta a l'IVA segons el que es disposa en l'article 78.dos.3r de la Llei 37/1992, de 28 de desembre, de l'impost sobre el valor afegit, modificat per la disposició final desena de la Llei 9/2017, de 8 de novembre, de contractes del sector públic.  
2. En la determinació de compensació es tindran en compte els abonaments de transport, bons multiviatge i les targetes moneder als quals efectivament se'ls haja aplicat el descompte obligatori del 30 % establit en el Decret llei 9/2022, de 5 d'agost, i s'admetran els xicotets arrodoniments habituals per excés o per defecte, així com el descompte del 30 % establit per als títols d'integració en la Resolució de 4 d'agost de 2022.  
  
3. L'empresa concessionària haurà d'aportar junt amb el certificat de reducció d'ingressos, les declaracions responsables que recullen els abonaments de transport i bons multiviatge comercialitzats a 27 de juny de 2022, el seu preu en aquesta data, les targetes moneder, els serveis objecte de bonificació que han sigut efectivament prestats, el compromís d'aportar la documentació i informació addicional que se li requerisca per a la seua comprovació, i la següent informació segons els models disponibles en el tràmit establit:  
a) Descripció i condicions d'utilització dels títols de viatge acollits a descompte.  
b) Preu venda de cada títol de viatge a data 27.06.2022 i després de l'aplicació de la mesura.  
c) Per als abonaments de transport i bons multiviatge, el nombre de títols de viatge venuts amb el descompte durant el període.  
d) Per a les targetes moneder i similars, el nombre de cancel·lacions i la recaptació per les recàrregues durant el període.  
e) Import de la devolució del preu dels abonaments de transport de caràcter anual o mensual que van ser adquirits amb anterioritat a 1 de setembre de 2022 i percentatge que represente, si és el cas.  
4. La documentació a presentar pels concessionaris es referirà al període entre l'1 de setembre i el 31 de desembre de 2022, en el qual haja estat vigent la reducció del preu establida a l'empara del Decret llei 9/2022 o la Resolució de 4 d'agost de 2022, en el cas dels títols integrats.  
  
Segon. Forma i termini de presentació del certificat de la reducció d'ingressos  
1. Els certificats de la reducció d'ingressos de cada concessió i les declaracions responsables seran signats pel representant de l'empresa concessionària i s'acompanyaran d'un full de càlcul que figurarà com a imprés associat al tràmit habilitat en la seu electrònica de la Generalitat. Tots els documents hauran de ser signats electrònicament per qualsevol dels sistemes d'identificació i signatura electrònica admesos en aquesta.  
  
Els documents de full de càlcul presentats hauran de respectar íntegrament el tipus de fitxer, l'estructura i format de les dades dels camps corresponents a la informació a la qual es refereix l'apartat primer.  
  
2. La documentació anterior es presentarà de manera telemàtica en la seu electrònica de la Generalitat (https://sede.gva.es), apartat «serveis en línia», i se seleccionarà el tràmit corresponent, a través de la següent URL https://www.gva.es/es/proc23180  
3. La documentació a què fa referència l'apartat primer podrà ser presentada fins al 31 de març de 2023 inclòs.  
  
Tercer. Efectes  
La present resolució farà efecte des de l'endemà de la publicació en el Diari Oficial de la Generalitat Valenciana.  
Contra aquesta resolució l'interessat podrà interposar, a través de la seu electrònica de la Generalitat Valenciana, un recurs d'alçada davant la secretària autonòmica d'Obres Públiques, Transports i Mobilitat Sostenible en el termini d'un mes a partir de l'endemà de la publicació d'aquesta resolució en el Diari Oficial de la Generalitat Valenciana, d'acord amb el que s'estableix en els articles 121 i 122, en relació amb el 112.1, de la Llei 39/2015, d'1 d'octubre, del procediment administratiu comú de les administracions públiques.  
  
València, 1 de març de 2023.- La directora general d'Obres Públiques, Transport i Mobilitat Sostenible: Roser Obrer Marco.